Lily-myn werkers dalk eers teen Augustus bevry | Maroela Media
Dit kan nog ses maande neem om die drie mynwerkers wat ondergronds by die Lily-myn in Mpumalanga vasgekeer is, te bevry omdat dit so ingewikkeld sal wees.
Mike McChesney, uitvoerende hoof van Vantage Goldfields, het Donderdag die media ingelig oor die lot van Yvonne Mnisi, Pretty Nkambule en Solomon Nyerende, die drie werkers wat ondergronds in 'n skeepshouer vasgekeer is. Volgens McChesney kan dit tot ses maande neem om by die skeepshouer uit te kom.
Hy het gesê 'n internasionaal-erkende geotegniese span het oor die afgelope twee weke die Lily-myn reddingspan gehelp en die enigste uitweg is om die skeepshouer uit 'n nuwe ingangspunt na die myn te bereik. Die kundiges het glo aangedui 'n nuwe ingang moet by stabiele grond, ver weg van die sinkgat gemaak word, om te verhoed dat enige verdere lewens in gevaar gestel word.
Volgens McChesney is hierdie uitweg die "beste en vinnigste" manier.
Mosebenzi Zwani, minister van minerale hulpbronne, het gesê nadat sy departement ook mynkenners geraadpleeg het, is hy tevrede dat hierdie uitweg die veiligste is en tot geen lewensverliese sal lei nie.
McChesney het bygevoeg hulle het oor die afgelope paar weke besef die voorval is groter en ingewikkelder as wat hulle aanvanklik gedink het. "Die voorval het skielik, sonder enige waarskuwing, gebeur. Ons het 'n hele aantal universiteitsprofessors en die hoofde van die land se twee mynskole op die toneel gehad en beide was verbaas oor hoe ingewikkeld die probleem is," het hy gesê.
Beide Zwane en McChesney het erken die hoop om die mynwerkers lewend te vind, het vervaag, aangesien dit reeds meer as 'n maand is sedert die ingang na die Lily-myn ineengestort het.
Sit net n grafsteen op. Word die see uitgetap as n boot sink en hulle kry nie die lyke nie. Waarvoor al die geld spandeer? As dit my mense was sou ek dit gedoen het. Met alle respek gesê. RIP
Dit is vreeslik… die Familie van die 3 mense is seker al Moedeloos gewag"' Maar as daar geen ander manier is, en dit nie veilig is? hoe anders.. die wagtyd is ongelooflik lank, maar hierdie mense weet wat reg is. Ek kan nie wag vir die dag dat die 3 mense uitgehaal word, sodat hul Familie tot berusting kan kom… en die lewe kan aangaan… Sterkte aan elke Span wat hier betrokke is.. Ons weet jul probeer jul bes.
Just call a spade a spade!!! Sê wat dit is – die mense is verseker nie meer lewend nie en steeds word daar so baie geld en tyd gemors om hulle (lewend) te vind en dit net omdat daar nie gesê mag word dat die mense dit nie gemaak het nie.
Dis baie hartseer vir die families, eks seker, maar daar word onnodig verwagtings geskep…….
Dis net logies dat hierdie mense nie meer lewe nie , jy het kos en water nodig om te oorleef. Mens voel ma net jammer vir die families want dit moet baie sleg wees vir hulle. Die hoop is ma altyd daar dat iemand lewend gevind sal word, as dit ek was sou ek ook gehoop het. Dit kan nie aangenaam wees om iemand op so manier te verloor nie.
As dié 3 mynwerkers wit was, kon ek nog die gesloer om hulle te red/bevry verstaan, maar hulle is al 3 swart. Het die mynbestuur zó min respek/omgee oor?